উত্তরাখণ্ডে যাত্রীবোঝাই বাস পড়ল খরস্রোতা নদীতে

কলকাতা: উত্তরাখণ্ডে (Uttarakhand) নিয়ন্ত্রণ হারিয়ে যাত্রীবোঝাই বাস (Uttarakhand Bus Accident) পড়ল খরস্রোতা নদীতে। ঘটনায় অন্তত ৩৬ জনের মৃত্যু হয়েছে। মৃতের সংখ্যা আরও বাড়তে পারে বলে আশঙ্কা করা হচ্ছে। জানা গিয়েছে, আলমোড়ার কাছে নিয়ন্ত্রণ হারিয়ে খরস্রোতা নদীতে পড়ে যায় যাত্রী বোঝাই বাস। বাসের মধ্যে ৪০৯ জন যাত্রী ছিল। দুর্ঘটনার খবর পেয়েই রাজ্যের বিপর্যয় মোকাবিলা দল পৌঁছয় ঘটনাস্থলে। যুদ্ধকালীন তৎপরতায় শুরু হয়েছে উদ্ধারকাজ। উত্তরাখণ্ডের মুখ্যমন্ত্রী পুষ্কর সিং ধামি (Pushkar Singh Dhami) উদ্ধারকাজে সহায়তার আশ্বাস দিয়েছেন।

জানা গিয়েছে, সোমবার সকালে গাড়োয়াল থেকে কুমায়ুনের পথে যাচ্ছিল দুর্ঘটনা গ্রস্ত যাত্রীবোঝাই বাসটি। বাসে প্রায় ৪০ জন যাত্রী ছিলেন। আলমোড়ার কাছে মারচুলায় বাসটি আচকা নিয়ন্ত্রণ হারিয়ে ফেলে। প্রায় ২০০ মিটার নীচে বড় বড় পাথরে ভর্তি খরস্রোতা নদীতে গিয়ে পড়ে। পুলিশ ও বিপর্যয় মোকাবিলা দল ঘটনাস্থলে পৌঁছয়। দ্রুত উদ্ধারকাজ শুরু হয়। ঘটনায় অন্তত ৩৬ জনের মৃত্যু হয়েছে। বেশ কয়েক জনকে উদ্ধার করে হাসপাতালে নিয়ে যাওয়া হয়েছে। মৃতদের পরিবারের জন্য চার লক্ষ টাকা ক্ষতিপূরণ ঘোষণা করেছেন রাজ্যের মুখ্যমন্ত্রী পুষ্কর সিংহ ধামী।

#WATCH | Almora bus accident | Delhi: Uttarakhand CM Pushkar Singh Dhami says, “…A bus fell into a deep gorge resulting in the loss of several human lives. Several people were injured, ambulances are being arranged there immediately to ensure that they get immediate medical… pic.twitter.com/aDBuowAbNn

— ANI (@ANI) November 4, 2024

দুর্ঘটনাস্থলের ভিডিও প্রকাশ্যে এসেছে। সেখানে দেখা গিয়ে যুদ্ধকালীন তৎপরতায় চলছে উদ্ধার কাজ। স্থানীয় বহু মানুষ বাস থেকে যাত্রীদের উদ্ধার করার জন্য এগিয়ে যাচ্ছেন। উদ্ধারকাজে হাত লাগিয়েছে উত্তরাখণ্ডের রাজ্য বিপর্যয় মোকাবিলা বাহিনী। সঙ্গে রয়েছে পুলিশও। যেখানবে বাসটি পড়েছে সেটা পাহাড়ি খরস্রোতা নদী। নদীর চারপাশে বড় বড় পাথর ছড়িয়ে ছিটিয়ে রয়েছে।

#WATCH | Uttarakhand: A Garwal Motors Users’ bus fell into a gorge near Kupi in Ramnagar at Pauri-Almora border. Deaths and injuries feared. Search and rescue operation underway. Details awaited.

(Video: SDRF) pic.twitter.com/dzSgKw6tkF

— ANI (@ANI) November 4, 2024

দেখুন ভিডিও