উত্তরাখণ্ডের কনিষ্ঠতম মুখ্যমন্ত্রী হিসাবে শপথ পুষ্কর সিং ধামির

দেরাদুন: ঘোষণা হয়ে গিয়েছিল শনিবারই৷ আজ, রবিবার উত্তরাখণ্ডের সর্বকনিষ্ঠ মুখ্যমন্ত্রী হিসাবে শপথ নিলেন পুষ্কর সিং ধামি৷ এদিন দেরাদুনের রাজভবনে মুখ্যমন্ত্রী পদে শপথ নেন তিনি৷ পুষ্কর সিং ধামিকে শপথ বাক্য পড়ান রাজ্যপাল বেবি রানি মৌর্য৷

আরও পড়ুন: বায়ুসেনা ঘাঁটিতে হামলার জের, শ্রীনগরে নিষিদ্ধ ড্রোন

রাজ্যের ১১ তম মুখ্যমন্ত্রী হলেন পুষ্কর সিং ধামি৷ আজ তাঁর সঙ্গেই শপথ নেন বিজেপি বিধায়ক সতপাল মহারাজ, হরক সিং রাওয়াত, বংশীধর ভাগত, যশপাল আর্য, বিশেন সিং, সুবোধ উনিয়াল, অরবিন্দ পাণ্ডে, গণেশ জোশী৷ শপথ বাক্যের পরই নয়া মুখ্যমন্ত্রীকে অভিনন্দন জানান প্রধানমন্ত্রী নরেন্দ্র মোদী ও স্বরাষ্ট্রমন্ত্রী অমিত শাহ৷

Congratulations to Shri @pushkardhami and all others who took oath today. Best wishes to this team as they work towards the progress and prosperity of Uttarakhand.

— Narendra Modi (@narendramodi) July 4, 2021

श्री @pushkardhami जी को उत्तराखंड के मुख्यमंत्री के रूप में शपथ लेने पर हार्दिक शुभकामनाएं।

मुझे विश्वास है कि प्रधानमंत्री @narendramodi जी के नेतृत्व में आप पूरी निष्ठा व समर्पण भाव से देवभूमि उत्तराखंड की विकास यात्रा और जनकल्याण के कार्यों को नई ऊर्जा व गति प्रदान करेंगे।

— Amit Shah (@AmitShah) July 4, 2021

বছর ঘুরলেই উত্তরাখণ্ডে নির্বাচন৷ তার আগে মাত্র চার মাসের ব্যবধানে পাহাড়ি রাজ্যে একাধিক মুখ্যমন্ত্রী বদলের ঘটনা তাৎপর্যপূর্ণ৷ গত মার্চ মাসে ত্রিবেন্দ্র সিং রাওয়াতকে সরিয়ে মুখ্যমন্ত্রী হন তিরথ সিং রাওয়াত৷ কিন্তু ‘সাংবাধিক সঙ্কট’ এড়াতে গত সপ্তাহে মুখ্যমন্ত্রীর কুর্সি ছাড়েন তিনি৷ সেই পদে এবার বসানো হল পুষ্কর সিং ধামিকে৷