দেশের মানচিত্রই ভুল! শপথ গ্রহণের আগেই বিতর্কে উত্তরাখণ্ডের মুখ্যমন্ত্রী

দিল্লি: শপথ গ্রহণ করার আগেই বিতর্কে জড়ালেন উত্তরাখণ্ডের নতুন মুখ্যমন্ত্রী পুষ্কর সিং ধামি। প্রায় ৬ বছর আগে সোশ্যাল মিডিয়ায় করা তার একটি পোস্টটকে ঘিরে নতুন করে বিতর্ক শুরু হয়েছে। ২০১৫ সালের স্বাধীনতা দিবসের ঠিক আগেই ভারতের মানচিত্রের ছবি পোস্ট করে তিনি লেখেন, “অখণ্ড ভারত, প্রতিটি রাষ্ট্রভক্তের স্বপ্ন”। সেই পোস্ট নতুন করে শেয়ার হতে শুরু করেছে সোশ্যাল মিডিয়ায়।

আরও পড়ুন: উত্তরাখণ্ডের কনিষ্ঠতম মুখ্যমন্ত্রী হিসাবে শপথ পুষ্কর সিং ধামির মানচিত্রের ছবি নিয়েই শুরু হয় বিতর্ক। মানচিত্রের কেন্দ্রে রয়েছে ভারতমাতার ছবি। প্রতিবেশী দেশগুলিকে ভারতের অন্তর্ভুক্ত দেখানো হয়েছে। লাদাখ ও পাক অধিকৃত কাশ্মীরকে ভারতের অন্তর্গত দেখানো হয়নি। উত্তরাখণ্ডের মসনদে বসতে  চলেছেন তিনি তার আগে পোস্ট নিয়ে শুরু হয়েছে বিতর্ক। ৪ মাসে এই নিয়ে তিনবার কুর্সি বদল হল উত্তরাখণ্ডে।  গত শুক্রবার রাতে বিজেপির সর্বভারতীয় সভাপতি জেপি নাড্ডার কাছে পদত্যাগপত্র জমা দেন তিরথ সিং রাওয়াত। এরপরই শনিবার বিজেপির দলীয় বৈঠকে সিদ্ধান্ত হয় রাজ্যের নতুন মুখ্যমন্ত্রী হবেন পুষ্কর সিং ধামি। নতুন দায়িত্ব নেওয়ার আগেই এবার বিতর্কে জড়ালেন তিনি। যা নিশ্চিত ভাবেই অস্বস্তিতে ফেলেছে তাঁকে।